พระราชกฤษฎีกาเปลี่ยนแปลงเขตเทศบาลเมืองอุทัยธานี จังหวัดอุทัยธานี พ.ศ. 2512

พระราชกฤษฎีกา
เปลี่ยนแปลงเขตเทศบาลเมืองอุทัยธานี
จังหวัดอุทัยธานี
พ.ศ. ๒๕๑๒

ภูมิพลอดุลยเดช
ป.ร.
ให้ไว้ ณ
วันที่ ๒๖ ธันวาคม พ.ศ. ๒๕๑๒
เป็นปีที่
๒๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลเมืองอุทัยธานี
จังหวัดอุทัยธานี เพื่อความเหมาะสมแก่การบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๕๓
ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองอุทัยธานี
จังหวัดอุทัยธานี พ.ศ. ๒๕๑๒

มาตรา ๒[๑]
 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เปลี่ยนแปลงเขตเทศบาลเมืองอุทัยธานี จังหวัดอุทัยธานี
ซึ่งได้กำหนดไว้ตามมาตรา ๔ แห่งพระราชกฤษฎีกาจัดตั้งเทศบาลเมืองอุทัยธานี จังหวัดอุทัยธานี
พุทธศักราช ๒๔๗๘ เสียใหม่ โดยให้มีเขต ดังต่อไปนี้
ด้านเหนือ ตั้งแต่หลักเขตที่ ๑
ซึ่งตั้งอยู่ริมถนนเขาขาดฟากเหนือตรงปลายถนนตอนที่บรรจบกับทางไปหมู่บ้านดอนขวาง
เลียบตามริมถนนเขาขาดฟากเหนือไปทางทิศตะวันออก ถึงหลักเขตที่ ๒ ซึ่งตั้งอยู่ห่างจากศูนย์กลางทางหลวงจังหวัดหมายเลข
๓๐๑๑ ตอนอุทัยธานี  หนองฉาง ระยะ ๑๐๐ เมตร
จากหลักเขตที่ ๒ เป็นเส้นขนานระยะ ๑๐๐ เมตร
กับทางหลวงจังหวัดหมายเลข ๓๐๑๑ ตอนอุทัยธานี - หนองฉาง ไปทางทิศเหนือ
ถึงหลักเขตที่ ๓ ซึ่งตั้งอยู่ห่างจากหลักเขตที่ ๒ ระยะ ๒๐๐ เมตร
จากหลักเขตที่ ๓ เป็นเส้นตรงไปทางทิศตะวันออก ถึงหลักเขตที่
๔ ซึ่งตั้งอยู่ห่างจากศูนย์กลางทางหลวงจังหวัดหมายเลข ๓๐๑๑ ตอนอุทัยธานี - หนองฉาง
ตามแนวเส้นตั้งฉากกับทางหลวงจังหวัด ระยะ ๑๐๐ เมตร
ด้านตะวันออก จากหลักเขตที่ ๔ เป็นเส้นขนาน ระยะ ๑๐๐ เมตร
กับทางหลวงจังหวัดหมายเลข ๓๐๑๑ ตอนอุทัยธานี - หนองฉาง ไปทางทิศใต้ ถึงหลักเขตที่
๕ ซึ่งตั้งอยู่ห่างจากหลักเขตที่ ๔ ระยะ ๑,๖๕๐ เมตร
จากหลักเขตที่ ๕ เป็นเส้นตรงไปทางทิศตะวันออก ถึงหลักเขตที่
๖ ซึ่งตั้งอยู่ริมถนนเขาขาดฟากตะวันตก ห่างจากศูนย์กลางสะพานข้ามคลองพะเนียดน้อย
ตามแนวถนนระยะ ๕๐๐ เมตร
จากหลักเขตที่ ๖ เป็นเส้นตรงไปทางทิศตะวันออกเฉียงเหนือ
ถึงหลักเขตที่ ๗ ซึ่งตั้งอยู่ห่างจากศูนย์กลางถนนเขาขาด ตามแนวเส้นตั้งฉากกับถนน ระยะ
๑๐๐ เมตร
จากหลักเขตที่ ๗ เป็นเส้นตรงไปทางทิศตะวันออกเฉียงใต้ ถึงหลักเขตที่
๘ ซึ่งตั้งอยู่ริมแม่น้ำสะแกกรังฝั่งเหนือ ห่างจากปากคลองพะเนียดน้อยฝั่งตะวันออก
ตามแนวแม่น้ำ ระยะ ๒๕๐ เมตร
จากหลักเขตที่ ๘ เป็นเส้นตรงตั้งฉากกับริมแม่น้ำสะแกกรังฝั่งเหนือ
ไปทางทิศใต้ ถึงหลักเขตที่ ๙ ซึ่งตั้งอยู่ห่างจากริมแม่น้ำสะแกกรังฝั่งใต้ ระยะ ๔๐
เมตร
จากหลักเขตที่ ๙ เป็นเส้นขนาน ระยะ ๔๐ เมตร
กับริมแม่น้ำสะแกกรังฝั่งใต้ ไปทางทิศตะวันตกเฉียงใต้ และทิศตะวันออกเฉียงใต้
ถึงหลักเขตที่ ๑๐ ห่างจากเสาคอนกรีตปลายเขตเทศบาลเดิม ระยะ ๘๘๐ เมตร
ด้านใต้ จากหลักเขตที่ ๑๐
เป็นเส้นตรงไปทางทิศตะวันตกเฉียงใต้ผ่านริมแม่น้ำสะแกกรังฝั่งตะวันออก
ตามแนวเส้นตั้งฉาก กับริมแม่น้ำฝั่งตะวันออกถึงหลักเขตที่ ๑๑ ซึ่งตั้งอยู่ริมแม่น้ำสะแกกรังฝั่งตะวันตก
จากหลักเขตที่ ๑๑ เป็นเส้นตรงไปทางทิศตะวันตกเฉียงใต้ ถึงหลักเขตที่
๑๒ ซึ่งตั้งอยู่ห่างจากศูนย์กลางทางไปอำเภอวัดสิงห์ จังหวัดชัยนาท ด้านใต้ ระยะ ๔๐
เมตร และห่างจากศูนย์กลางทางหลวงแผ่นดินหมายเลข ๓๑๓ ตอนอุทัยธานี - มโนรมย์ ระยะ
๑๐๐ เมตร
จากหลักเขตที่ ๑๒ เป็นเส้นขนาน ระยะ ๑๐๐ เมตร
กับทางหลวงแผ่นดินหมายเลข ๓๑๓ ตอนอุทัยธานี - มโนรมย์ ไปทางทิศตะวันตกเฉียงเหนือ
ถึงหลักเขตที่ ๑๓ ซึ่งตั้งอยู่ห่างจากริมคลองท่าโพฝั่งใต้ ระยะ ๔๐ เมตร
จากหลักเขตที่ ๑๓ เป็นเส้นขนาน ระยะ ๔๐ เมตร กับริมคลองท่าโพฝั่งใต้ไปทางทิศตะวันตก
ถึงหลักเขตที่ ๑๔ ซึ่งตั้งอยู่ห่างจากศูนย์กลางทางหลวงจังหวัดหมายเลข ๓๐๑๑ ตอนอุทัยธานี
- หนองฉาง ตามแนวเส้นขนาน ระยะ ๒๐๐ เมตร
ด้านตะวันตก จากหลักเขตที่ ๑๔ เป็นเส้นขนาน ระยะ ๒๐๐ เมตร
กับทางหลวงจังหวัดหมายเลข ๓๐๑๑ ตอนอุทัยธานี - หนองฉาง ไปทางทิศตะวันออกเฉียงเหนือถึงหลักเขตที่
๑๕ ซึ่งตั้งอยู่ห่างจากศูนย์กลางถนนท่าช้าง ระยะ ๒๐๐ เมตร
จากหลักเขตที่ ๑๕ เป็นเส้นขนาน ระยะ ๒๐๐ เมตร กับถนนท่าช้าง
ไปทางทิศตะวันตกเฉียงใต้ ถึงหลักเขตที่ ๑๖ ซึ่งตั้งอยู่ห่างจากหลักเขตที่ ๑๕ ระยะ
๒๐๐ เมตร
จากหลักเขตที่ ๑๖ เป็นเส้นตรงไปทางทิศเหนือ ถึงหลักเขตที่
๑๗ ซึ่งตั้งอยู่ริมถนนท่าช้างฟากเหนือ ตรงปากทางไปหมู่บ้านดอนขวาง
ข้างโรงเรียนเมืองอุทัยธานีฟากตะวันตก
จากหลักเขตที่ ๑๗ เลียบตามริมทางไปหมู่บ้านดอนขวางฟากตะวันตก
ข้างโรงเรียนเมืองอุทัยธานี ไปทางทิศเหนือ บรรจบหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร

มาตรา ๔  ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
จอมพล ถนอม  กิตติขจร
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลเมืองอุทัยธานี
จังหวัดอุทัยธานี พ.ศ. ๒๕๑๒

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากท้องถิ่นทั้งในเขตและนอกเขตเทศบาลเมืองอุทัยธานี จังหวัดอุทัยธานี
ได้เจริญขึ้น และมีชุมนุมชนอยู่หนาแน่น จึงสมควรขยายเขตเทศบาลเมืองอุทัยธานี จังหวัดอุทัยธานี
เพื่อประโยชน์ในการบริหารกิจการและการทะนุบำรุงท้องถิ่นต่อไป

ปิติวรรณ/ปรับปรุง
๑๐ มีนาคม ๒๕๖๓

อรญา/ตรวจ
๑๘ มีนาคม ๒๕๖๓

[๑] ราชกิจจานุเบกษา เล่ม ๘๖/ตอนที่ ๑๑๗/หน้า ๑๐๘๓/๓๐ ธันวาคม ๒๕๑๒